Jul 26,2017
కీలక వడ్డీరేట్లు తగ్గొచ్చు: ఇక్రా
న్యూఢిల్లీ: ద్రవ్యోల్బణం తగు ముఖం పట్టిన నేపథ్యంలో ఇక భారతీయ రిజర్వు బ్యాంకు (ఆర్‌బీఐ) రానున్న ద్రవ్య పరపతి సమీక్షా సమాశంలో కీలక వడ్డీ రేట్లను తగ్గించే అవకాశం ఉన్నట్టుగా ప్రముఖ రేటింగ్‌ సంస్థ ఇక్రా అభిప్రాయపడింది. ద్రవ్య విధాన సమీక్ష సమావేశంలో ఆర్‌బీఐ రేపో రేేటులో 25 బేసిస్‌ పాయింట్లు (బీపీఎస్‌) మేర కోతపెట్టే అవకాశం ఉన్నట్టుగా విశ్లేషించింది. జూన్‌ నెలలో వినియోగదారు ఆధారిత ద్రవ్యోల్బణం (సీపీఐ) రెండు శాతానికి దిగివచ్చిన సంగతి తెలిసిందే. దీనికి తోడు దేశ వ్యాప్తంగా వర్షపాత నమోదు ఆశాజనకంగా ఉండటం, వస్తు సేవల పన్ను (జీఎస్టీ) అమలుతో ధరల పెరుగుదల ప్రభావం కూడా అంతగా లేకపోవడం వంటి అనుకూల అంశాల నేపథ్యంలో ఆర్‌బీఐ రెపో రేటును పావు శాతం మేర కోతకు మొగ్గుచూపవచ్చునని ఇక్రా గ్రూప్‌ సీఈవో, మేనేజింగ్‌ డైరెక్టర్‌ నరేష్‌ టక్కర్‌ పేర్కొన్నారు.
మీ స్నేహితులకు రికమెండ్ చెయ్యండి